PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra Proiectului de Lege privind aprobarea Ordonanţei Guvernului nr.90/2004 pentru completarea Legii nr.148/2000 privind publicitatea

Proiectul de Lege privind aprobarea Ordonanţei Guvernului nr.90/2004 pentru completarea Legii nr.148/2000 privind publicitatea (P.L.-X 527/2004) a fost transmis Comisiei pentru cultură, arte, mijloace de informare în masă, cu adresa nr. P.L.-X 527/15.09.2004, Comisia pentru cultură, arte, mijloace de informare în masă fiind sesizată în fond. Proiectul de Lege  a fost trimis, spre avizare, Comisiei pentru buget, finanţe şi bănci şi Comisiei juridice, de disciplină şi imunităţi. Până la data încheierii raportului, Comisia a primit cele două avize, ambele fiind favorabile în forma adoptată de Senat.  În redactarea raportului, Comisia a ţinut cont de avizul emis de Consiliul Legislativ. 


Proiectul de Lege a fost adoptat de Senat în şedinţa din 9 septembrie 2004.

Proiectul de Lege face parte din categoria legilor ordinare, potrivit prevederilor art. 73 alin. (1) din Constituţia României. 

Proiectul de Lege a fost dezbătută în şedinţa Comisiei din ziua de 29 septembrie 2004. 

Proiectul de Lege este de competenţa decizională a Camerei Deputaţilor.

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au luat parte în calitate de invitaţi, d-nii Vasile Rusu şi Andrei Micu, secretar de stat şi respectiv consilier, din partea Guvernului, precum şi d-nul Mihail Vârtosu şi Irina Iliescu, reprezentanţi ai Asociaţiei Internaţionale pentru Publicitate – filiala România..

La lucrările Comisiei au fost prezenţi 17 deputaţi, din totalul de 20 membri ai Comisiei.


Raportul Comisiei a fost adoptat cu majoritatea voturilor celor prezenţi în sală în momentul votării (10 voturi pentru şi o abţinere).


În urma dezbaterii, Comisia pentru cultură, arte, mijloace de informare în masă propune adoptarea proiectului de Lege privind aprobarea Ordonanţei  Guvernului nr.90/2004 pentru completarea Legii nr.148/2000 privind publicitatea, în forma prezentată.

